“มาดามแป้ง” นำกลุ่มอาสาร่วมบริจาคโลหิต “สภากาชาดไทย”
“มาดามแป้ง” ซีอีโอ MTI นำกลุ่มอาสาร่วมบริจาคโลหิตให้แก่สภากาชาดไทย ผู้สนใจสามารถเข้าร่วมโครงการได้ ด้วยการแจ้ง รหัสโครงการ 0J 0414 เพื่อร่วมเป็นส่วนหนึ่งของหอการค้าไทย
“มาดามแป้ง” ซีอีโอ MTI นำกลุ่มอาสาร่วมบริจาคโลหิตให้แก่สภากาชาดไทย ผู้สนใจสามารถเข้าร่วมโครงการได้ ด้วยการแจ้ง รหัสโครงการ 0J 0414 เพื่อร่วมเป็นส่วนหนึ่งของหอการค้าไทย
18 เม.ย. 2566

นางนวลพรรณ ล่ำซำ ประธานเจ้าหน้าที่บริหาร บริษัท เมืองไทยประกันภัย จำกัด (มหาชน) หรือ MTI ในฐานะรองประธานกรรมการหอการค้าไทย และประธานคณะกรรมการพัฒนาสังคมและ CSR หอการค้าไทย, นำกลุ่มอาสากล้าใหม่เมืองไทยประกันภัย และสมาชิกหอการค้าไทย ร่วมบริจาคโลหิตให้แก่สภากาชาดไทย ในโครงการ 9 แสนซีซี 90 ปี หอการค้าไทย
โดยได้รับเกียรติจาก นายสนั่น อังอุบลกุล ประธานกรรมการหอการค้าไทย และสภาหอการค้าแห่งประเทศไทย, นายกลินท์ สารสิน ประธานกิตติมศักดิ์ และนายอภิธร อมาตยกุล รองกรรมการผู้จัดการ MTI ณ ศูนย์บริการโลหิตแห่งชาติ สภากาชาดไทย เมื่อวันที่ 10 เมษายน ที่ผ่านมา กรุงเทพฯ
โครงการดังกล่าวนี้ จะเปิดให้แก่พนักงาน สมาชิกหอการค้าไทยทั่วประเทศ ตลอดระยะเวลา 1 ปีเต็ม โดยผู้สนใจสามารถเข้าร่วมโครงการได้ ด้วยการแจ้ง รหัสโครงการ 0J 0414 เพื่อร่วมเป็นส่วนหนึ่งของหอการค้าไทย ในการช่วยวิกฤตโลหิตขาดแคลน